อีกหนึ่งขนมที่ฮอตมากในช่วงนี้ก็คงต้องยกให้ ขนมปลา หรือ ครัวซองไทยากินั่นเองค่ะ
ที่นี่ก็เป็นอีกหนึ่งร้านที่น่าสนใจ ร้านอยู่ชั้น 3 อาคาร time square ติดทางเชื่อมบีทีเอสอโศกเลยค่ะ เดินเข้ามาก็เจอเลย

ร้านเป็นร้านขนาดเล็กไม่มีที่นั่ง ส่วนมากลูกค้าจะมาซื้อชิ้นสองชิ้น นอกจากนี้พนักงานก็น่ารัก เอาใจใส่ดีค่ะ เพราะบ้านเราแอบเรื่องมาก555
ขนมปลาปกติจะต้องใส่น้ำตาลเกล็ดๆ น่าจะเพื่อให้มีความกรุบและความหวานเล็กน้อย แต่แม่เราสั่งไม่ใส่น้ำตาลเค้าเลยต้องทำใหม่ให้ แป้งที่นี่จะบางหน่อย มีทั้งหมด 3 ไส้ ได้แก่ 
ไส้ช็อคโกแลต 70.- ช็อคโกแลตเหลวๆ ไม่เข้มข้น และหวานไปหน่อยค่ะ คล้ายๆนมช็อคโกแลต เพราะแป้งบางด้วยทำให้ตอนเราเปิดออกมากิน ไส้เยิ้มไหลออกจากตัวปลาเลย 
ไส้คัสตาร์ท 65.- 
ไส้ถั่วแดง 60.- อันนี้เหมาะกับการซื้อกลับบ้านค่ะ ไส้เป็นก้อนไม่แตก ถั่วแดงหยาบๆหน่อย แต่ก็โอเค
ไม่มีไส้ 30.- แป้งกรอบเหนียวคล้ายโรตีเลยค่ะ อร่อยดี

ขอเน้นย้ำสำหรับคนซื้อกลับบ้านเลยนะคะ ว่าถ้าจะเก็บไว้ทานอีกวัน ต้องเข้าตู้เย็น!!! โดยเฉพาะไส้ช็อคโกแล๊ตและคัสตาร์ท เพราะถ้าไม่งั้นจะเสีย และอดกินเหมือนเรา TT และควรทานทันทีเพื่อให้แป้งกรอบและร้อน อร่อยกว่าเยอะะ รู้สึกเสียดายมากเลย ซื้อมาตั้งหลายชิ้น ที่ทานได้คือถั่วแดง และโชคดีที่ทานช็อคโกแลตไปก่อน 1 ชิ้นตั้งแต่ซื้อค่ะ เรื่องนี้ไม่เกี่ยวกับร้านเลย มันเป็นความผิดเราเองง TT

และช่วงนี้มีโปรโมชั่น ซื้อ 10 ฟรี 1 ด้วยค่ะ